ai4bharat/Pralekha huggingface dataset:
கலாசாரத்துறை அமைச்சகம்
மகாத்மா காந்தியின் 150-வது பிறந்த நாளை முன்னிட்டு குடியரசுத் தலைவர் இலச்சினை மற்றும் இணையப்பக்கத்தை வெளியிட்டார்
தேசப்பிதா மகாத்மா காந்தியின் 150-வது பிறந்த ஆண்டினை முன்னிட்டு, குடியரசுத் தலைவர் திரு. ராம் நாத் கோவிந்த் இலச்சினை மற்றும் இணையப் பக்கத்தை இன்று  குடியரசுத் தலைவர் மாளிகையில் வெளியிட்டார். இந்த இலச்சினை மத்திய கலாசாரம்  மற்றும் சுற்றுச்சூழல், வனம், பருவநிலை மாற்றத்துறை இணையமைச்சர் டாக்டர் மகேஷ் சர்மா, கலாசாரத் துறை செயலாளர் திரு. அருண் கோயல் ஆகியோர் முன்னிலையில் வெளியிடப்பட்டது.
இந்த இலச்சினை பலரின் ஆலோசனை மூலம் பெறப்பட்டது. இந்த இலச்சினை ரயில் வண்டிகள், மெட்ரோ ரயில், ஏர் இந்தியா நிறுவனத்தின் விமானங்கள், அரசு போக்குவரத்து நிறுவனங்களின் பேருந்துகள், அரசு இணையதளங்கள், மின்னஞ்சல்கள், அரசு எழுதுபொருள்கள், நாட்காட்டி, நாட்குறிப்பு, அரசு விளம்பரங்கள், பிரச்சார சாதனங்கள் போன்றவற்றில் இடம்பெறும். இந்த இலச்சினை பொதுத் துறை நிறுவனங்கள், துணை / இணைக்கப்பட்ட அலுவலகங்கள், மத்திய அரசின் துறை மற்றும் அமைச்சகத்தின்கீழ் உள்ள சுயாட்சி அமைப்புகள் ஆகியவற்றிலும் பயன்படுத்தப்படும்.
இந்த இலச்சினையின் வண்ண வழிகாட்டுதலுடன் வடிவமைப்புகளை கீழ்காணும் இணையதளத்திலிருந்து பதிவிறக்கம் செய்துகொள்ளலாம்.
https://gandhi.gov.in/download.html
மகாத்மா காந்தியின் 150-வது ஆண்டு விழாவுக்கான இலச்சினை
வணிகம் மற்றும் தொழில்துறை அமைச்சகம்
இந்தியா வாய்ப்புக்கான நிலம் என்றும், இச்செய்தியை இந்திய வம்சாவளியினர் உலகிற்கு எடுத்துச்செல்லவேண்டும் என்றும் திரு கோயல் கூறுகிறார்
புதிய இந்தியாவை வடிவமைக்க இந்திய வம்சாவளியினர் பங்களிப்பு செய்யவேண்டும் என்று மத்திய வர்த்தகம் மற்றும் தொழில்துறை, நுகர்வோர் விவகாரம், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் அழைப்பு விடுத்துள்ளார்.
வெளிநாடுகளில் அளப்பரிய பங்களிப்பை செய்துள்ள இந்திய வம்சாவளியினரை பாராட்டிய திரு கோயல், அவர்கள் இந்திய வரலாற்றின் ஒளிக்கீற்றுகள் என்று கூறினார். இந்தியாவின் சிறந்த பாரம்பரியம் மற்றும் கலாச்சாரம், இந்திய வம்சாவளியினர் பெரிய நிறுவனங்களுக்கு தலைமை வகிக்க உதவியது என்று கூறிய அவர், இந்தியர்கள் பங்களிப்பு செய்தது பெருமையளிக்கக்கூடியது என்று தெரிவித்தார். இன்னும் சில வருடங்களில் இந்தியா உலகின் மூன்றாவது பெரிய பொருளாதார நாடாக உருவெடுக்கும் என்று தெரிவித்தார். இந்திய வம்சாவளியினரின் பங்களிப்பை அங்கீகரிக்கும் வகையிலும், பாராட்டும் வகையிலும் வெளிநாடு வாழ் இந்தியர்கள் தினம் கொண்டாடப்படுவதாக அவர் கூறினார். பண்டிகைக் காலங்களில் பரிசளிக்க இந்தியாவில் உற்பத்தி செய்யப்படும் கைத்தறிப்பொருட்கள் மற்றும் கைவினைப் பொருட்களை வாங்குமாறு இந்திய வம்சாவளியினரை திரு கோயல் கேட்டுக்கொண்டார்.
-------
SM/IR/RS/RJ
(Visitor Counter : 112
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 217.26 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 14,91,017 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 45,281 கொவிட் சிகிச்சை பெறுபவர்கள் எண்ணிக்கை 0.10 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 6,424 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,84,695 என அதிகரித்துள்ளது.
கடந்த 24 மணி நேரத்தில் 5,383 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.30 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,20,187 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861638
சுகாதாரம் மற்றும் குடும்ப நலத்துறை அமைச்சகம்
நிபா வைரஸ் தொடர்பாக மேற்கொள்ளப்பட்ட சுகாதார நடவடிக்கைகள் குறித்து டாக்டர் ஹர்ஷ்வர்தன் ஆய்வு செய்தார்.
நிபா வைரஸை கட்டுப்படுத்த கேரள அரசுக்கு அனைத்து உதவிகளும் வழங்கப்படும்.
தேசிய வைராலாஜி நிறுவனம், நிபா வைரஸ் நோயால் பாதிப்பு இருக்கக் கூடும் என்ற சந்தேகத்தை உறுதி செய்ததை அடுத்து, மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷ் வர்தன் தனது இல்லத்தில் இன்று காலை எட்டு மணி அளவில் அவசரக் கூட்டத்தைக் கூட்டினார்.
கேரளாவின் சுகாதார அமைச்சர் திருமதி கே கே ஷைலஜாவுடன் பேசிய மத்திய சுகாதாரத்துறை அமைச்சர் டாக்டர் ஹர்ஷ் வர்தன், தற்போதைய நிலைமை குறித்து விவாதித்தபின், மத்திய அரசு அனைத்து உதவிகளையும் வழங்கும் என்று உறுதியளித்தார். அமைச்சர் நேற்றும், செயலரிடம் நிலைமை குறித்து கேட்டறிந்தார்.
நிபா வைரஸை கட்டுப்படுத்த எடுக்கப்பட்டுள்ள நடவடிக்கைகள்:
- இதற்கென அமைக்கப்பட்டுள்ள ஆறு அலுவலர்களைக் கொண்டுள்ள மத்தியக் குழு, கொள்ளை நோயியல் ஆய்வு நெறிமுறை, நோயினால் பாதிக்கப்பட்டிருக்கலாம் என்ற நபர்களுக்கு நோய் பாதிப்பு குறித்து கண்டறிதல், அதற்குரிய நெறிமுறை சோதனை மற்றும் தனிமைப்படுத்துதலுக்கான வசதிகள் குறித்து ஆய்வு செய்தனர்.
- கட்டுப்பாட்டறை அமைக்கப்பட்டு நோய்க்கட்டுப்பாட்டுக்கான தேசிய மையத்தின் உத்திப்பூர்வ சுகாதார மையமும் முடுக்கிவிடப்பட்டது. கட்டுப்பாட்டு அறையின் எண் 011-2397 8046 ஆகும்.
- புனேயில் அமைந்துள்ள தேசிய வைராலஜி நிறுவனத்திலிருந்து மோனோகுளோனல் ஆன்டிபாடீஸ்-யுடன் ஒரு குழு எர்ணாகுளத்திற்கு அனுப்பி வைக்கப்பட்டுள்ளது.
- மேலும், தேசிய வைராலஜி நிறுவனத்திலிருந்து வவ்வால்களுக்கு நிபா வைரஸ் தொற்றியுள்ளதா என்பதற்கான சோதனையை மேற்கொள்ள குழு ஒன்று, இன்று அனுப்பி வைக்கப்படும். இது தொடர்பாக வனத்துறையின் தலைமை இயக்குநர் அனைத்து ஒத்துழைப்பையும் வழங்குமாறு மத்திய அமைச்சர் கேட்டுக் கொண்டுள்ளார்.
இந்தக் கூட்டத்தில் சுகாதாரத் துறையின் பல்வேறு நிறுவனங்களின் மூத்த அதிகாரிகள் பங்கேற்றனர்.
(Visitor Counter : 142
தொழிலாளர் மற்றும் வேலைவாய்ப்பு அமைச்சகம்
அக்கறையுள்ள அனைவருக்கும் உரிய நேரத்தில் சேவைகளையும், தகவல்களையும் அளிப்பதற்கான ஈ.பி.எப்.ஓ.-வின் புதிய திட்டங்கள்
அக்கறையுள்ள அனைவருக்கும் சேவை வழங்கவும், உரிய காலத்தில் தகவல்களை வழங்கவும் பல்வேறு மின்னணுத் திட்டங்களை ஊழியர் வருங்கால வைப்பு நிதி அலுவலகம்,  எடுத்துள்ளது. மத்திய அரசின் குறைந்தபட்ச அரசு, அதிகபட்ச ஆளுகை என்ற நெறியின்படி இந்த நடவடிக்கைகள் எடுக்கப்பட்டுள்ளன. ஊழியர்கள் தெரிவித்துள்ள தகவல் அடிப்படையில் அனைத்து புதிய சந்தாதாரர்களுக்கும் வயது பிரிவினை வாரியாக மதிப்பீடுகளை வெளியிட இந்த அமைப்பு தற்போது முடிவு செய்துள்ளது. புதிய ஊழியர்கள் வயது அடிப்படையில் 6 பிரிவுகளாகப் பிரிக்கப்பட்டுள்ளனர். 18 வயதுக்கு கீழ் உள்ளவர்கள், 18 முதல் 22 வரை, 22 முதல் 25 வரை, 26 முதல் 28 வரை, 29 முதல் 35 வரை, 35 வயதுக்கு கூடுதலானவர்கள் எனப் பிரிக்கப்பட்டுள்ளது. இது சம்பந்தப்பட்ட தகவல்கள் https://epfindia.gov.in/site_docs/exmpted_est/Payroll_Data_EPFO.pdf?id=sm5_index. என்ற வலைதளத்தில் பெற்றுக்கொள்ளலாம். இந்தத் தரவுகள் கொள்கை வரையவும், திட்டமிடலுக்கும், ஆராய்ச்சிப் பணிகளுக்கும் மிகவும் உதவியாக இருக்கும். பல்வேறு வயதுப் பிரிவுகளில் உள்ள ஊழியர்களுக்கான மதிப்பீடு பற்றித் திட்டமிடுவோருக்கு இதன் மூலம் நன்கு தெரியவரும்.
சந்தாதாரர்களின் கணக்குகளில் ஒவ்வொரு மாதமும் எவ்வளவு தொகை வரவு வைக்கப்படுகிறது என்பது குறித்துக் குறுஞ்செய்திகள் மூலம் ஈ.பி.எப்.ஓ. தகவல் தெரிவித்துவருகிறது. தற்போது வரவு வைக்கப்பட்டது குறித்த விவரம் ஆன்லைன் வழியான ஈ பாஸ்புக் மூலம் அவர்களுக்கு கிடைக்கும். இதற்கான உமங் என்ற கைபேசி செயலி மூலமும் தகவல் அளிக்கப்படுகிறது. மிஸ்டுகால் சேவை மூலமும் உறுப்பினர்களுக்கு இந்தத் தகவல் அளிக்கப்படுகிறது. இந்த முறைகளில் ஏதாவது ஒன்றினைப் பயன்படுத்தி மாதந்தோறும் உறுப்பினர்கள் செலுத்தும் தொகை பற்றிய விவரங்களை அவர்கள் அறிந்துகொள்ளலாம்.
எனினும் எந்த உறுப்பினரின் பங்களிப்பு, கணக்கில் செலுத்தப்படாமல் உள்ளதோ அவர்களுக்குத் தகவல் தெரிவிக்கப்பட மாட்டாது. தற்போது தகவல்களைக் குறுஞ்செய்தி/மின்னஞ்சல் மூலம் தங்களது கைபேசி எண்களை/மின்னஞ்சல் முகவரியைப் பதிவு செய்தவர்களுக்கு அவர்களது யுனிவர்சல் அக்கவுண்ட் நம்பருக்கு எதிராக வழங்கவும் முடிவு செய்யப்பட்டுள்ளது.
(Visitor Counter : 125
ரெயில்வே அமைச்சகம்
பீகார், ஜார்கண்ட், மத்தியப்பிரதேசம், ஒடிசா, ராஜஸ்தான் மற்றும் உத்தரப்பிரதேசம் ஆகிய 6 மாநிலங்களில், ஏழைகள் நலவாழ்வு வேலைவாய்ப்புத் திட்டத்தின் கீழ், இந்திய ரயில்வே 5.5 லட்சத்திற்கும் மேற்பட்ட மனித வேலை நாட்களை உருவாக்கியுள்ளது
பீகார், ஜார்கண்ட், மத்தியப்பிரதேசம், ஒடிசா, ராஜஸ்தான் மற்றும் உத்தரப்பிரதேசம் ஆகிய 6 மாநிலங்களில், ஏழைகள் நலவாழ்வு வேலைவாய்ப்புத் திட்டத்தின் கீழ், இந்திய ரயில்வே 5.5 லட்சத்திற்கும் மேற்பட்ட மனித வேலை நாள்களை உருவாக்கியுள்ளது.
இத்திட்டத்தின் கீழ், மேற்குறிப்பிட்ட மாநிலங்களில், புலம் பெயர்ந்த தொழிலாளர்களுக்காக உருவாக்கப்பட்ட வேலைவாய்ப்புகள் மற்றும் இத்திட்டத்தில் ஏற்பட்டுள்ள முன்னேற்றத்தை, ரயில்வே மற்றும் வர்த்தக-தொழில்துறை அமைச்சர் திரு.பியூஷ் கோயல் உன்னிப்பாகக் கண்காணித்து வருகிறார். இந்த மாநிலங்களில், சுமார் ரூ.2,998 கோடி மதிப்பீட்டிலான ரயில்வே கட்டமைப்புத் திட்டங்கள் செயல்படுத்தப்பட்டு வருகின்றன. 14 ஆகஸ்ட், 2020 வரை 11,296 தொழிலாளர்கள், இத்திட்டத்தின் மூலம் பணியமர்த்தப்பட்டு, திட்டத்தைச் செயல்படுத்தி வரும் ஒப்பந்ததாரர்களுக்கு, ரூ.1,336.84 கோடி விடுவிக்கப்பட்டுள்ளது.
மாநில அரசுடன் நெருங்கிய ஒருங்கிணைப்பை ஏற்படுத்தும் நோக்கில், மாவட்ட மற்றும் மாநில அளவிலான சிறப்பு அதிகாரிகளையும் ரயில்வே துறை நியமித்துள்ளது.
இத்திட்டத்தின் கீழ் செயல்படுத்தக்கூடிய ஏராளமான ரயில்வே பணிகளை, ரயில்வே துறை அடையாளம் கண்டுள்ளது. இந்த வேலைகள்,  ரயில்வே லெவல் கிராசிங்குகளுக்குச் செல்லக்கூடிய அணுகுசாலைகளின் கட்டுமானமும், பராமரிப்பும்,  ரயில் தண்டவாளங்களை ஒட்டி அமைந்துள்ள வடிகால்கள், அகழிகள் மற்றும் வடிகால்களை சுத்தப்படுத்தி, மேம்படுத்துதல்,  ரயில் நிலையங்களுக்குச் செல்வதற்கான அணுகுசாலைகளின் கட்டுமானம் மற்றும் பராமரிப்பு,  தற்போதுள்ள ரயில்வே நிலங்களின் கரைகள்/ நீர்ப்போக்கிகளை அகலப்படுத்துதல் மற்றும் பராமரிப்பு,  ரயில்வே நிலங்களில் மரக்கன்றுகள் நடுதல் மற்றும்  தற்போதுள்ள கரைகள்/ நீர்ப்போக்கிகள்/பாலங்களில் பாதுகாப்புப் பணிகளை மேற்கொள்வது போன்ற திட்டங்கள் அடையாளம் காணப்பட்டுள்ளன. ஏழைகளுக்கான நலவாழ்வு வேலைவாய்ப்புத் திட்டத்தின் கீழ் நம்பகமான ஊரகக் கட்டமைப்புகளை உருவாக்குவதற்கான, ரூ.50,000 கோடி செலவிடப்படுமென பிரதமர் அறிவித்திருந்தார்.
125 நாட்களுக்கு வேலைவாய்ப்பு வழங்கக்கூடிய இத்திட்டம், ஒரு இயக்கமாக மேற்கொள்ளப்படுவதுடன், பீகார், ஜார்கண்ட், மத்தியப் பிரதேசம், ஒடிசா, ராஜஸ்தான் மற்றும் உத்தரப்பிரதேசம் ஆகிய 6 மாநிலங்களில் உள்ள 116 மாவட்டங்களில், சொந்த ஊர் திரும்பிய புலம்பெயர்ந்த தொழிலாளர்களுக்காக, 25 வகையான பணிகள்/செயல்பாடுகள் மீது தீவிர கவனம் செலுத்தப்பட்டு வருகிறது. இந்த இயக்கத்தின் போது மேற்கொள்ளப்படும் பொதுப் பணிகளுக்காக, ரூ.50,000 கோடி நிதி ஆதாரம் ஒதுக்கப்பட்டுள்ளது.
12 பல்வேறு அமைச்சகங்கள் / துறைகளின் ஒருங்கிணைந்த முயற்சியாக மேற்கொள்ளப்படும் இத்திட்டம், 25 பொதுக் கட்டமைப்புப் பணிகள் மற்றும் வாழ்வாதரத்திற்கான வாய்ப்புகளை அதிகரிப்பதற்கான பணிகளை விரைவுபடுத்தும்.
குடியரசுத் தலைவர் செயலகம்
குடியரசுத் தலைவரின் மிலாது நபி வாழ்த்துச் செய்தி
குடியரசுத் தலைவர் திரு ராம் நாத் கோவிந்த் விடுத்துள்ள மிலாது நபி வாழ்த்துச் செய்தியில், "முகமது நபியின் பிறந்தநாளான மிலாது நபியை முன்னிட்டு நாட்டு மக்கள் அனைவருக்கும், குறிப்பாக இஸ்லாமிய சகோதர சகோதரிகளுக்கு எனது வாழ்த்துகளைத் தெரிவித்துக் கொள்கிறேன்.
முகமது நபி, அன்பு மற்றும் சகோதரத்துவத்தை மனிதநேயத்தை நோக்கிய பயணத்தில் முன்னெடுத்துச் சென்றார். சமத்துவம் மற்றும் நல்லிணக்கத்துடன் கூடிய சமூகத்தை உருவாக்க அவர் விரும்பினார்.
புனித குரானில் குறிப்பிடப்பட்டுள்ள முகமது நபியின் போதனைகளைப் பின்பற்றி சமூகத்தின் நலனுக்காகவும், நாட்டில் அமைதி மற்றும் நல்லிணக்கம் பெருகவும் நாம் அனைவரும் செயல்படுவோம்" என்று குடியரசுத் தலைவர் தெரிவித்துள்ளார்.
குடியரசுத் தலைவர் செயலகம்
சுவிட்சர்லாந்து, மால்டா மற்றும் போட்ஸ்வானா நாடுகளின் தூதர்கள், காணொலிக் காட்சி வாயிலாகத் தங்கள் அறிமுக ஆவணங்களை சமர்ப்பித்தனர்
சுவிட்சர்லாந்து, மால்டா மற்றும் போட்ஸ்வானா நாடுகளின் தூதர்கள்/ உயர் ஆணையர்கள் காணொலிக் காட்சி வாயிலாக இன்று சமர்ப்பித்த அறிமுக ஆவணங்களை, குடியரசுத் தலைவர் திரு ராம் நாத் கோவிந்த் ஏற்றுக்கொண்டார்.
புதிதாக நியமிக்கப்பட்டுள்ள தூதர்களின் விவரங்கள் வருமாறு:
1. டாக்டர் ரால்ஃப் ஹெக்னர், சுவிட்சர்லாந்து தூதர்
2. திரு ரூபன் காசி, மால்டாவுக்கான உயர் ஆணையர்
3. திரு கில்பர்ட் ஷிமானே மங்கோல், போட்ஸ்வானா நாட்டுக்கான உயர் ஆணையர்
நிகழ்ச்சியில் பேசிய குடியரசுத் தலைவர், புதிதாக நியமிக்கப்பட்டுள்ள உயரதிகாரிகளுக்குத் தமது வாழ்த்துக்களைத் தெரிவித்துக் கொண்டார். இந்த மூன்று நாடுகளுடனும் இந்தியா நட்பு பாராட்டி வருவதைக் குறிப்பிட்ட அவர், அமைதி மற்றும் வளமையை ஒத்த குறிக்கோளாகக் கொண்டு செயல்படுவதே, இந்த நாடுகளுடனான தொடர்பு வலுவடைவதற்குக் காரணமாக அமைந்துள்ளது என்று அவர் மேலும் கூறினார்.
2021- 22ஆம் ஆண்டுக்கான ஐ.நா. பாதுகாப்புச் சபையில், உறுப்பினராவதற்குக் கோரியிருந்த இந்தியாவிற்கு ஆதரவளித்த சுவிட்சர்லாந்து, மால்டா மற்றும் போட்ஸ்வானா அரசுகளுக்கு அவர் தமது நன்றிகளைத் தெரிவித்துக்கொண்டார்.
கொவிட்-19 பரவலில் இருந்து காத்துக் கொள்ளவும், பொருளாதாரத்தை மீட்டெடுக்கவும், உலக நாடுகள் அனைத்தும் ஒன்றிணைந்து செயல்பட வேண்டும் என்று குடியரசுத் தலைவர் திரு ராம் நாத் கோவிந்த் கோரிக்கை விடுத்தார். எனினும் சர்வதேசச் சமூகத்தின் கூட்டு முயற்சியால் இந்த பிரச்சினைக்கு விரைவில் தீர்வு காணப்பட்டு, இதிலிருந்து அனைவரும் மீண்டும் எழுவோம் என்று தாம் நம்புவதாக அப்போது அவர் குறிப்பிட்டார்.
கப்பல் போக்குவரத்து அமைச்சகம்
100% தனியார் நிலஉரிமை கொண்டிருக்கும் நாட்டின் முதலாவது பெரும் துறைமுகமாக ஜவஹர்லால் நேரு துறைமுகம் மாறியுள்ளது
ஜவஹர்லால் நேரு துறைமுகத்தில் தொடங்கி, இந்திய துறைமுகங்களில் அரசு-தனியார் பங்களிப்பு முறை கடந்த 25 ஆண்டுகளில் அபாரமான முன்னேற்றத்தை பதிவு செய்து, உற்பத்தி மற்றும் கொள்ளளவின் திறனை அதிகரித்துள்ளன. அரசு- தனியார் பங்களிப்பு மாதிரியில் இயங்கும் ஜவஹர்லால் நேரு துறைமுகம், நாட்டின் முதலாவது 100% தனியார் நிலஉரிமை கொண்டிருக்கும் துறைமுகம் என்ற பெருமையைப் பெற்றுள்ளது.
நாட்டின் முன்னணி கொள்கலன் துறைமுகங்களுள் ஒன்றான ஜவஹர்லால் நேரு துறைமுகம், உலகளவில் தலைசிறந்த முதல் 100 துறைமுகங்களுள் 26-ஆம் இடம் வகிக்கிறது. தற்போது இங்கு இயங்கும் ஐந்து கொள்கலன் முனையங்களில் ஒன்று மட்டுமே துறைமுகத்திற்கு சொந்தமானது. நவீன வசதிகளுடன் இந்த துறைமுகம் அனைத்து சர்வதேச தரநிலைகளுக்கு உட்பட்டதாக இருப்பதுடன், சாலை மற்றும் ரயில் மார்க்கமாக எளிதில் சென்றடையவும் ஏதுவாக உள்ளது. முக்கிய நகரங்களான மும்பை, புனே, நாசிக், விமான நிலையம், தங்கும் விடுதிகள் போன்ற இடங்களுடன் சுமூகமான இணைப்பு, இந்த துறைமுகத்தை தனித்துவம் வாய்ந்த முனையமாக மாற்றியுள்ளது.
ஜவஹர்லால் நேரு துறைமுக கொள்கலன் முனையம் தற்போது 9000 டி.இ.யு. கப்பல்களைக் கையாள்வதோடு, தரம் உயர்த்தப்பட்ட பிறகு 12200 டி.இ.யு. கப்பல்களைக் கையாளும் திறனைப் பெறும்.
இந்த சாதனை குறித்து கருத்து தெரிவித்த மத்திய துறைமுகங்கள், கப்பல் மற்றும் நீர்வழிகள் அமைச்சர் திரு சர்பானந்த சோனாவால், வளர்ச்சியை நோக்கிய பயணத்தில் தனியார் துறையினரை சாதகமான பங்குதாரர்களாக, அரசு-தனியார் பங்களிப்பு முறை ஈடுபடுத்தும் என்ற பிரதமர் திரு நரேந்திர மோடியின் கருத்துக்கு ஏற்ப இந்த திட்டம், உற்பத்தியை மேம்படுத்தும் என்று தெரிவித்தார். மேலும் 2020-21-ஆம் ஆண்டில் 1.5 மில்லியன் டி.இ.யு.-ஆக இருந்த துறைமுகத்தின் மொத்த கையாளும் திறன், 1.8 மில்லியன் டி.இ.யு.-ஆக உயரும் என்று அவர் நம்பிக்கை தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://www.pib.gov.in/PressReleasePage.aspx?PRID=1842587
ரெயில்வே அமைச்சகம்
ரெயில்வே கட்டமைப்பு விரிவாக்கம்
நாடு முழுவதும் கடந்த இரண்டு ஆண்டுகளில் பல்வேறு மாநிலங்களில் புதிய ரெயில்பாதைகள் அமைத்தல், இரட்டை ரயில்பாதைகள் அமைத்தல், அகலப்பாதை பணிகள் மேற்கொள்ளப்பட்டுள்ளன.
மாநிலங்களவையில் எழுத்து மூலம் அளித்த பதிலில் ரயில்வே இணை அமைச்சர் திரு ராஜன் கோகெய்ன், இதனைத் தெரிவித்தார். மாநிலம் வாரியாக மேற்கொள்ளப்பட்ட இத்தகைய பணிகளை அவர் பட்டியலிட்டார். தமிழ்நாட்டில் 2016-17-ம் ஆண்டில் 150.26 கி.மீ. தூரத்திற்கும் 2017-18-ம் ஆண்டில் 232.46 கி.மீ. தூரத்திற்கும் இந்தப் பணிகள் மேற்கொள்ளப்பட்டதாக அவர் கூறினார்.
ரெயில்வே திட்டங்களை நிறைவு செய்வதற்கு மத்திய-மாநில அரசுகளில் பல்வேறு துறைகளில் அனுமதி தேவைப்படுகிறது என்று அவர் தெரிவித்தார். நிலம் கையகப்படுத்துதல், வனத்துறை, சுற்றுச்சூழல்துறை அனுமதி பெறுதல் ஆகியவற்றில் ஏற்படும் தடங்கல்கள் காரணமாக திட்டங்களை முடிப்பது தாமதமாகுவதாக அமைச்சர் கூறினார்.
--------
(Visitor Counter : 86
அறிவியல் மற்றும் தொழில்நுட்பத்துறை
வடிவமைப்பு துறையில் தொழில் முனைதல்களை உருவாக்கவும் இளைஞர்களுக்கு பயிற்சி வழங்கவும் முதன்மை அறிவியல் ஆலோசகர் வலியுறுத்தல்
வடிவமைப்பு துறையில் தொழில் முனைதல்களை உருவாக்கவும் இயந்திரங்களை கையாள்வதில் இளைஞர்களுக்கு பயிற்சி வழங்கவும் மத்திய அரசின் முதன்மை அறிவியல் ஆலோசகர் பேராசிரியர் கே. விஜய் ராகவன் வலியுறுத்தியுள்ளார்.
அறிவியல் மற்றும் தொழில்நுட்ப துறையின், தொழல்நுட்ப தகவல் மற்றும் முன்னறிவிப்பு மதிப்பீட்டு மையத்தின்  34-வது ஆண்டு விழாவில், மத்திய அரசின் முதன்மை அறிவியல் ஆலோசகர் கலந்து கொண்டார்.
‘‘மறுதொடக்கம், மறு கண்டுபிடிப்பு, மீட்பு நடவடிக்கை - முன்னோக்கி செல்லும் வழி’’ என்ற தலைப்பில் அவர் பேசுகையில் கூறியதாவது:
நிலையான ஒருங்கிணைந்த வளர்ச்சிக்கு தொழில்நுட்பத்தை மேம்படுத்த அனைத்து துறைகளில் தொழில் முனைவை ஏற்படுத்த வேண்டும். உள்நாட்டு உற்பத்தியை வடிவமைப்புடன் தொடங்க வேண்டும். தயாரிப்புகளின் முன் மாதிரி, மற்றும் பொருட்கள் உற்பத்தி ஆகியவை தொழில் முனைவோரால் உள்நாட்டில் மேற்கொள்ள வேண்டும். வடிவமைப்பு நிறுவனவங்கள், இந்திய கல்வி நிறுவனங்களுடன் இணைந்து செயல்படுவது அதிகரிக்க வேண்டும். அப்போதுதான் எந்த பொருளையும், எங்கு வேண்டுமானாலும் உருவாக்க முடியும். உலகளவில் போட்டி போடும் விதத்தில் ஏற்றுமதி செய்ய முடியும்.
அறிவை பகிர்வதுதான் ஆற்றலின் அடிப்படை. கணிதம், அறிவியல் மற்றும் கம்ப்யூட்டர் அறிவியியல் ஆகியவற்றில் கற்றலை அதிகரிக்க வேண்டும். கணினி வழிமுறைகள் அடிப்படையிலான முடிவுகள் எடுக்கப்பட வேண்டும். பள்ளிகள், கல்லூரிகள், பல்கலைக்கழகங்களுக்கு ஆராய்ச்சிகள் கொண்டு செல்லப்பட வேண்டும்.
இவ்வாறு மத்திய அரசின் முதன்மை அறிவியல் ஆலோசகர் பேசினார்.
நீர்பாசனத்துக்கான சுத்திகரிப்பு ஆலை:
கழிவு நீர் கால்வாய்களில் இருந்து வெளியேறும் கழிவு நீரால் நிலமும், நிலத்தடி நீரும் மாசுபடுகிறது. அதை சுத்திகரிப்பு செய்து நீர்பாசனத்துக்கு பயன்படுத்துவதற்காக சிறிய ரக நீர் சுத்திகரிப்பு ஆலையை, துர்காபூரில் உள்ள சிஎஸ்ஐஆர் - மத்திய மெக்கானிக்கல் பொறியியல் ஆய்வு மையம்  உருவாக்கியுள்ளது. இதன் மூலம் 24,000 லிட்டர் கழிவு நீரை சுத்திகரித்து, 4 ஏக்கர் விவசாய நிலத்துக்கு நீர்பாசனம் செய்ய முடியும். இந்த சுத்திகரிப்பு ஆலை, கழிவு நீரில் உள்ள அனைத்து விதமான மாசுகளையும் அகற்றும் விதத்தில் நவீன தொழில்நுட்பங்களுடன் உருவாக்கப்பட்டுள்ளது.
கலாசாரத்துறை அமைச்சகம்
மீண்டும் திறக்கப்படும் அருங்காட்சியகங்கள், கலைக்கூடங்கள் மற்றும் கண்காட்சிகள்: நிலையான செயல்பாட்டு வழிமுறைகளை கலாச்சார அமைச்சகம் வெளியிட்டது
கொவிட்-19 பரவலைத் தடுப்பதற்கான நடவடிக்கைகளோடு அருங்காட்சியகங்கள், கலைக்கூடங்கள் மற்றும் கண்காட்சிகளை மீண்டும் திறப்பதற்கான நிலையான செயல்பாட்டு வழிமுறைகளை கலாச்சார அமைச்சகம் வெளியிட்டுள்ளது.
மத்திய உள்துறை அமைச்சகத்தின் ஊரடங்கு தளர்வு 5.0 வழிகாட்டுதல்களின் படியும், கலாச்சாரம் மற்றும் கலைப் படைப்புத் தொழிலின் பல்வேறு பங்குதாரர்களிடம் இருந்து பெறப்பட்ட ஆலோசனைகளின் அடிப்படையிலும் இந்த நிலையான செயல்பாட்டு வழிமுறைகள் வெளியிடப்பட்டுள்ளன.
அருங்காட்சியகங்கள், கலைக்கூடங்கள் மற்றும் கண்காட்சிகளின்  நிர்வாகங்கள் மற்றும் இந்த இடங்களுக்கு வருகை தரக் கூடிய பார்வையாளர்கள் பின்பற்றவேண்டிய வழிகாட்டுதல்கள் இதில் வெளியிடப்பட்டுள்ளன.
போதுமான அளவு தூய்மைப்படுத்துதல், அனுமதி சீட்டுகள் விற்பனை மற்றும் அருங்காட்சியகங்கள், கலைக்கூடங்கள் மற்றும் கண்காட்சிகளின் பணியாளர்கள் மற்றும் பார்வையாளர்கள் தொடர்பான விரிவான பாதுகாப்பு வழிமுறைகள் இதில் இடம்பெற்றுள்ளன.
கட்டுப்பாட்டுப் பகுதிகளில் உள்ள அருங்காட்சியகங்கள் மற்றும் கலைக் கூடங்கள் திறக்கப்படக் கூடாது. மேலும், கள ஆய்வைப் பொறுத்து மாநிலங்கள் மற்றும் யூனியன் பிரதேசங்களின் அரசுகள் கூடுதல் நடவடிக்கைகளை மேற்கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1670360
-----
(
பாதுகாப்பு அமைச்சகம்
குடியரசு தின அணிவகுப்பில் இடம் பெறும் ஊர்திகளை தேர்வு செய்யும் முறை
குடியரசு தின அணிவகுப்பில் இடம் பெறும் ஊர்திகளை தேர்வு செய்ய ஏற்கனவே உருவாக்கப்பட்ட நடைமுறை, செயல்பாட்டில் உள்ளதாக பாதுகாப்புத்துறை இணை அமைச்சர் திரு அஜய் பட் தெரிவித்துள்ளார்.
மாநிலங்களவையில் உறுப்பினர் திரு கே சோமபிரசாத் எழுப்பிய கேள்விக்கு எழுத்து மூலம் பதில் அளித்துள்ள அவர், குடியரசு தின அணிவகுப்பில் இடம் பெறும் ஊர்திகள் தொடர்பாக மாநிலங்கள் / யூனியன் பிரதேசங்களிடமிருந்து வரப்பெற்ற முன்மொழிவுகள், கலை, கலாச்சாரம், ஓவியம், சிற்பக்கலை, இசை, கட்டுமானக் கலை மற்றும் நடனக்கலை போன்றவற்றில் கைதேர்ந்த நிபுணர்கள் அடங்கிய குழுவின் தொடர்ச்சியான கூட்டங்களில் மதிப்பிடப்படுவதாக கூறியுள்ளார். ஊர்திகளின் மையக் கருத்து, வடிவமைப்பு, காட்சி விளைவு போன்றவற்றின் அடிப்படையில் ஆராயப்படுவதாகவும், அணிவகுப்பின் மொத்த நேர ஒதுக்கீடு அடிப்படையில் நிபுணர் குழுவின் ஊர்திகளின் பட்டியலை இறுதி செய்வதாகவும் தெரிவித்துள்ளார்.
2022 குடியரசு தின அணிவகுப்பில், இடம் பெற விண்ணப்பித்த கேரளா, தமிழ்நாடு, தெலங்கானா, மேற்கு வங்கம், ஒடிசா, தில்லி, மத்தியப்பிரதேசம், அசாம் உள்ளிட்ட 17 மாநிலங்கள் மற்றும் யூனியன் பிரதேசங்களின் அலங்கார ஊர்திகள் இறுதிப் பட்டியலில், இடம் பெறவில்லை என்றும் அமைச்சர் தமது பதிலில் குறிப்பிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1805745
விவசாயத்துறை அமைச்சகம்
கரீப் பருவ நெல் கொள்முதல் கடந்த ஆண்டைவிட 24.90 சதவீதம் அதிகரிப்பு
கரீப் பருவ நெல் கொள்முதல் கடந்த ஆண்டை விட 24.90 சதவீதம் அதிகரித்துள்ளது.
கரீப் நெல் கொள்முதல் தொடர்ந்து நடக்கிறது. கடந்த 28ஆம் தேதி வரை 462.88 இலட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்தாண்டு இதே கால கொள்முதலை விட 24.90 சதவீதம் அதிகம்.
இந்த கரீப் பருவக் கொள்முதல் மூலம் சுமார் 54.47 இலட்சம் விவசாயிகள், ரூ.87,391.98 கோடி குறைந்தபட்ச ஆதரவு விலை பெற்றுள்ளனர்.
மாநிலங்கள் வேண்டுகோள் படி, 51.66 இலட்சம் மெட்ரிக் டன் பருப்பு மற்றும் எண்ணெய் வித்துக்கள் கொள்முதல் செய்ய ஒப்புதல் வழங்கப்பட்டுள்ளது.
கடந்த 28ஆம் தேதி வரை 239845.87 மெட்ரிக் டன் பாசிப்பயறு, உளுந்து, கடலை, சோயாபீன்ஸ் ஆகியவை 1,29,760 விவசாயிகளிடமிருந்து ரூ.1283.95 கோடிக்கு அரசு கொள்முதல் செய்துள்ளது.
கடந்த 28ஆம் தேதி வரை 6956291 பருத்திக் கட்டுகள், ரூ.20391.36 கோடிக்கு அரசு கொள்முதல் செய்துள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1684442
-----
(Visitor Counter : 100
பிரதமர் அலுவலகம்
ராஜ்கோட்டில் மகாத்மா காந்தி அருங்காட்சியை பிரதமர் தொடங்கிவைத்தார்
ராஜ்கோட்டில் மகாத்மா காந்தி அருங்காட்சியகத்தை பிரதமர் திரு. நரேந்திர மோடி இன்று தொடங்கிவைத்தார். மகாத்மா காந்தியின் வாழ்நாளில் தொடக்க காலங்களில் முக்கிய பங்கு வகித்த ஆல்ஃபிரெட் உயர்நிலை பள்ளியில் இந்த அருங்காட்சி அமைக்கப்பட்டுள்ளது. காந்தீய கலாச்சாரம், விழுமங்கள் மற்றும் தத்துவங்கள் குறித்த விழிப்புணர்வை ஏற்படுத்த இந்த அருங்காட்சியகம் உதவியாக அமையும்.
624 வீடுகள் அடங்கிய பொது வீட்டு வசதித் திட்டத்தை தொடங்கும் வகையில் பிரதமர் கல்வெட்டை திறந்துவைத்தார். பிரதமரின் முன்னிலையில் 240 பயனாளி குடும்பங்கள் மின்னணு கிரக பிரவேசம் செய்தனர்.
இந்த நிகழ்ச்சியில் பேசிய பிரதமர், மகாத்மா காந்தி பற்றி தெரிந்து கொள்ள நிறைய இருக்கிறது என்று கூறினார். நமது தேசத்தந்தையுடன் மிகவும் நெருக்கம் கொண்ட நிலமாக உள்ளதால் குஜராத் மிகவும் பாக்கியம் செயதுள்ளது என்றார்.
சுற்றுச்சூழல் குறித்து மிகவும் கவலை கொண்டவர் நமது தேசத்தந்தை என்பதை சுட்டிக்காட்டிய பிரதமர் காந்தியடிகளின் ஊக்கத்தை கொண்டு நாம் சுத்தமான மற்றும் பசுமையான எதிர்காலத்தை உருவாக்க பாடுபட வேண்டும் என்று கேட்டுக் கொண்டார்.
வரிசையில் கடைசியில் உள்ள மனிதர்கள், ஏழைமக்கள் மற்றும் சமுதாயத்தில் பின் தங்கிய மக்களையே என்றும் நினைத்தவர் நமது தேசத்தந்தை என்று பிரதமர் நினைவுறுத்தினார். இந்த கொள்கையினால் ஈர்க்கப்பட்டுதான் நாங்கள் ஏழைகளுக்கு சேவைபுரிகிறோம் என்றார் பிரதமர். எங்களது திட்டங்கள் மூலம் அவர்களின் வாழ்க்கையை மாற்ற முயல்கிறோம், அவர்களுக்கு சொந்தமாக வீடு கட்டித் தர நினைக்கிறோம், என்று பிரதமர் கூறினார்.
சுதந்திரம் அடைந்து 72 ஆண்டுகள் ஆனா பிறகும் தூய்மையான இந்தியா எனும் தேசத்தந்தையின் கனவு நிறைவேறாமல் இருக்கிறது என்பதை சுட்டிக்காட்டிய பிரதமர் நாம் அனைவரும் ஒன்றிணைந்த இந்த கனவை நினைவாக்குவோம் என்று பொதுமக்களிடம் கேட்டுக்கொண்டார்.
கடந்த நான்கு ஆண்டுகளில் தூய்மை இந்தியா இயக்கத்தில் நாம் குறிப்பிடத்தக்க மாற்றத்தை செய்துள்ளோம், ஆனால் இன்னும் செய்யவேண்டும் என்று பிரதமர் கூறினார்.
நிகழ்ச்சிக்கு பின் மகாத்மா காந்தி அருங்காட்சியகத்தை பிரதமர் பார்வையிட்டார்.